
PRIENŲ RAJONO SAVIVALDYBĖS TARYBA

SPRENDIMAS
DĖL ILGALAIKIO MATERIALIOJO TURTO PERĖMIMO PRIENŲ RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE

Nr.
Prienai

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 2 punktu, 20 straipsnio 1 dalies 4 punktu  ir atsižvelgdama į Nacionalinės švietimo agentūros 2024-11-14 raštą Nr. SD-3551, Prienų rajono savivaldybės taryba n u s p r e n d ž i a:
[bookmark: BodyText][bookmark: BodyText1]1. Sutikti perimti Prienų rajono savivaldybės nuosavybėn Lietuvos Respublikos vietos savivaldos įstatymo 6 straipsnio 5 ir 6 punktuose nurodytoms savivaldybių savarankiškosioms funkcijoms (savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, prevencinių programų įgyvendinimo mokyklose užtikrinimas) įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą ilgalaikį materialųjį turtą pagal šio sprendimo 1 priedą.
2. Priėmus Lietuvos Respublikos Vyriausybės nutarimą ir perėmus šio sprendimo 1 punkte nurodytą turtą Prienų rajono savivaldybės nuosavybėn, perduoti jį Prienų rajono švietimo įstaigoms pagal šio sprendimo 2 priedą valdyti, naudoti ir disponuoti juo patikėjimo teise, naudojant turtą gerinti švietimo paslaugų kokybę, aprūpinant efektyviai veikiančias bendrojo ugdymo mokyklas laboratorine įranga, priemonėmis ir kompiuterine įranga.
3. Įgalioti Prienų rajono savivaldybės administracijos direktorių pasirašyti  šiame sprendime nurodyto turto perdavimo–priėmimo aktus.
Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

